Diari Oficial de la Generalitat Valenciana


Sumari del DOGV 4544, del 15-07-2003 (2003/7952)

RESOLUCIÓ de 16 de juny de 2003, del sotssecretari per a l'Agència Valenciana de la Salut de la Conselleria de Sanitat, per la qual renova l'acreditació de l'Hospital de Vinaròs per a fer implantacions de teixit ossi i tendinós.
------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4544

Data del DOGV
:   15-07-2003

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2003/7952


Data del document
:   16-06-2003

Organisme emissor
:   Conselleria de Sanitat

Tipus de document
:   Resolució

Descriptors 

:   * Vinaròs
    * establiment hospitalari
    * trasplantament d'òrgans

RESOLUCIÓ de 16 de juny de 2003, del sotssecretari per a l'Agència Valenciana de la Salut de la Conselleria de Sanitat, per la qual renova l'acreditació de l'Hospital de Vinaròs per a fer implantacions de teixit ossi i tendinós. [2003/X7952]
  
L'Hospital de Vinaròs va obtindre l'acreditació per a fer implantacions de teixit ossi i tendinós per la resolució del secretari general de la Conselleria de Sanitat de 15.04.1998.
  
El director mèdic de l'hospital Comarcal de Vinaròs, en representació de la Conselleria de Sanitat, va presentar amb data 04.03.2003 la sol·licitud de renovació de l'acreditació de l'Hospital de Vinaròs per a fer implantacions de teixit ossi i tendinós.
  
La Sotssecretaria per a l'Agència Valenciana de la Salut i la Direcció del Programa de Trasplantaments de la Comunitat Valenciana informen favorablement sobre la renovació sol·licitada.
  
Fonaments jurídics
  
1. La Direcció General de l'Agència per a la Qualitat, l'Avaluació i la Modernització dels Servicis Assistencials de la Conselleria de Sanitat és competent per resoldre segons l'Orde d'11 de desembre de 1992, de la Conselleria de Sanitat i Consum, sobre l'acreditació de centres sanitaris per a la pràctica d'activitats d'extracció i trasplantament d'òrgans i teixits, el Decret 27/1987, de 30 de març, sobre l'Autorització de Centres, Servicis i Establiments Sanitaris, i el Decret 87/1999, de 30 de juliol, del Govern Valencià, que aprova el Reglament Orgànic i Funcional de la Conselleria de Sanitat.
  
2. Es complix el que establix el Reial Decret 2.070/1999, de 30 de desembre, que regula les activitats d'obtenció i utilització clínica d'òrgans humans i la coordinació territorial en matèria de donació i trasplantament d'òrgans i teixits, i també el que establix l'article 29.1 de l'Orde d'11 de desembre de 1992.
  
3. El conseller de Sanitat, per la Resolució de 10 de juny de 2003, designa el sotssecretari per a l'Agència Valenciana de la Salut com a suplent per la vacant produïda en la Direcció General de l'Agència per a la Qualitat, l'Avaluació i la Modernització dels Servicis Assistencials.
  
Vistos els antecedents de fet i els preceptes legals esmentats i la resta que hi són aplicables, resolc renovar l'acreditació de l'Hospital de Vinaròs per a fer implantacions de teixit ossi i tendinós. Esta acreditació serà vàlida durant un període de cinc anys, amb efecte des del 16 de juny de 2003.
  
L'acreditació podrà ser revocada en qualsevol moment, ja que han de complir-se els requisits i les consideracions que l'han feta possible.
  
Respecte a l'activitat que s'acredita, el centre queda sotmés a la inspecció i el control del Servici de Coordinació de Trasplantaments de la Comunitat Valenciana.
  
Que es notifique la present resolució a les persones interessades, amb l'advertiment que no exhaurix la via administrativa i que hi poden interposar recurs ordinari davant el conseller de Sanitat en el termini d'un mes comptador des de l'endemà de la data de la notificació.